**Adresa:** Gottwaldova 81, 991 06 Želovce tel.:047/48 93 225

**IČO:** 37 888 498

**e-mail:**riaditelka@zszelovce.edu.sk

[www.zszelovce.edupage.org](http://www.zszelovce.edupage.org)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obecný úrad

Starosta/stka obce

Vaša značka: Naša značka: Vybavuje : Dátum, miesto:

ZS\_108 /2023 Ing.D.Balga 24.03.2023, Želovce

**Vec: Zápis žiakov do 1.ročníka – oznámenie**

Riaditeľstvo ZŠ s MŠ Želovce, Vám oznamuje, že v zmysle § 20 Zákona č. 245/2008 Z.z. o výchove a vzdelávaní, **zápis do 1.ročníka Základnej školy s materskou školou v Želovciach** na školský rok **2023/2024** sa uskutoční

**v termíne od 29.03.2023 do 29.04.2023. Prihlasovanie bude prebiehať elektronickou formou, on line, a následne zápis prezenčnou formou dňa 26.04.2023 od 13.00 hod. za prítomnosti detí a oboch zákonných zástupcov. Elektronická prihláška je sprístupnená na** [www.zszelovce.edupage.org](http://www.zszelovce.edupage.org).

**Zákonný zástupca si po potvrdení prihlášky môže rezervovať termín na prezenčnú formu zápisu cez edupage.** Prihlášku možno podať aj v listinnej podobe, formulár nájdete na [www.zszelovce.edupage.org](http://www.zszelovce.edupage.org).

* **Prezenčná forma zápisu a overenie údajov poskytnutých zákonnými zástupcami** sa uskutoční **26.04.2023 od 13.00 hod.**, (doklady potrebné k overeniu údajov: rodný list dieťaťa, občiansky preukaz zákonného zástupcu, v prípade zdravotne postihnutého dieťaťa aj doklad o zdravotnom postihnutí).
* **Rozhodnutie o prijatí dieťaťa na primárne vzdelávanie si zákonní zástupcovia prevezmú od zástupcov vedenia školy.**
* Zákonný zástupca dieťaťa so špeciálnymi výchovno-vzdelávacími potrebami spolu s prihláškou predkladá aj písomné **vyjadrenie zariadenia poradenstva a prevencie, vydané na základe diagnostického vyšetrenia dieťaťa, pripnúť ako prílohu k elektronickej prihláške, poslať poštou, alebo doručiť osobne s dodržiavaním prísnych hygienicko-epidemiologických opatrení!**
* Ak dieťa po dovŕšení šiesteho roka veku nedosiahne školskú spôsobilosť, riaditeľ školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu. Rozhodnutie o pokračovaní plnenia povinného predprimárneho vzdelávania riaditeľ vydá po predložení písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a informovaného súhlasu zákonného zástupcu.
* **Výnimočné prijatie dieťaťa** – na základné vzdelávanie možno výnimočne prijať aj dieťa, ktoré nedovŕši šiesty rok veku a absolvovalo povinné predprimárne vzdelávanie, a to vždy po súhlasnom vyjadrení príslušného zariadenia poradenstva a prevencie a súhlasnom vyjadrení všeobecného lekára pre deti a dorast.

Podpisy zákonných zástupcov:

* Podľa § 144a ods. 1 školského zákona na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na prihláške sa vyžaduje podpis oboch zákonných zástupcov dieťaťa.

Podpis oboch zákonných zástupcov dieťaťa sa nevyžaduje, ak:

* Vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať čestným vyhlásením zákonného zástupcu v prílohe č. 1).*
* Na prihláške postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy *písomné vyhlásenie (príloha č. 2).*
* Rozhodnutie o prijatí sa doručuje **obom zákonným zástupcom dieťaťa**. Riaditeľ školy doručí rozhodnutie iba jednému zákonnému zástupcovi, len v prípade ak sa tak zákonní zástupcovia dohodli a túto dohodu deklarovali písomným vyhlásením podľa § 144a ods. 4 školského zákona, ktoré doručili riaditeľovi školy *(príloha č. 2).*

Všetky prílohy nájdete na [www.zszelovce.edupage.org](http://www.zszelovce.edupage.org) pod oznamom.

**Žiakom ponúkame:**

* výučbu cudzích jazykov už v MŠ, možnosť práce s  výukovými programami v počítačovej učebni, vyučovanie s tabletmi, vybavenie tried interaktívnymi tabuľami a počítačmi
* výber zo širokej ponuky záujmových krúžkov
* na škole je zriadené elokované pracovisko ZUŠ Modrý Kameň - odbory tanečný, hudobný nástroj, spev
* škola realizuje projekty Zelená škola a eDIT2
* pripravujeme a umiestňujeme sa na popredných miestach v recitačných, športových, matematických, výtvarných súťažiach, žiaci majú možnosť zapojiť sa do širokej škály športových , vedomostných  súťaží a zručností
* žiaci plnia aktivity v rámci prevencií proti drogám, šikanovaniu, výchovy k manželstvu a rodičovstvu, enviromentálnej výchovy
* pri škole je zriadený Školský klub
* na škole pracuje Žiacky školský parlament
* žiaci majú možnosť požičať si knihy zo Žiackej knižnice
* škola plánuje organizovať pre žiakov aktivity: škola v prírode, lyžiarsky výcvik, plavecký výcvik, výlety, exkurzie
* žiaci majú možnosť stravovať sa v školskej jedálni

Mgr. Anastázia Sedmáková

riaditeľka školy